Lav et referat af nedenstående tekst:

Tekst:
En del skyer hænger over landet onsdag morgen, men endnu holder det tørt for de mange, der skal afsted på job eller i skole. Sådan vil det dog ikke fortsætte. I løbet af dagen bliver der nemlig dannet nogle spredte regnbyger, som kommer til at ramme de fleste landsdele. Bygerne kommer ikke med de store mængder regn, og generelt vil de være hurtigt overstået. Dermed vil de fleste opleve onsdag som en dag med overvejende tørvejr. Sådan rammer bygerne En helt lokal regnbyge kan ramme i morgentimerne, men ellers fortsætter den tørre start på onsdagen indtil formiddagstimerne, hvor der efterhånden bliver større risiko for at blive ramt af lidt regn. I første omgang er det særligt ned gennem den østlige havldel af Jylland samt Fyn, at der er udsigt til byger. Som eftermiddagen skrider frem, stiger risikoen for byger øst for Storebælt. På Bornholm holder det imidlertid tørt hele dagen. På TV 2 Vejrets radar kan du holde dig orienteret om, hvor regnbygerne befinder sig. Imellem dagens byger skal der nok blive plads til lidt eller nogen sol. Samtidig bliver det en lun dag med op mod 19 til 22 grader – lokalt måske 23 grader. Dette er dog et par grader lavere end de seneste par dage. Vinden bliver jævn til frisk fra vestlig retning. Mest blæsende bliver det i den nordlige del af Jylland. Solrig aften I aften dør bygerne ud, og de fleste kan endda se frem til en ganske solrig afslutning på dagen med temperaturer i underkanten af 20 grader frem til solnedgang. Eneste undtagelse er Bornholm, hvor skyerne bliver den dominerende faktor.

Referat:
Det meste af onsdagen vil imidlertid stå på tørvejr.